CELEX: 62009CN0066
Language: el
Date: 2009-02-16 00:00:00
Title: Υπόθεση C-66/09: Αίτηση για την έκδοση προδικαστικής αποφάσεως, την οποία υπέβαλε το Lietuvos Aukšciausiasis Teismas (Λιθουανία) στις 16 Φεβρουαρίου 2009 — Kirin Amgen κατά Lietuvos Respublikos valstybinis patentų biuras

18.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/17
            
         Αίτηση για την έκδοση προδικαστικής αποφάσεως, την οποία υπέβαλε το Lietuvos Aukšciausiasis Teismas (Λιθουανία) στις 16 Φεβρουαρίου 2009 — Kirin Amgen κατά Lietuvos Respublikos valstybinis patentų biuras
   (Υπόθεση C-66/09)
   2009/C 90/27
   Γλώσσα διαδικασίας: η λιθουανική
   
      Αιτούν δικαστήριο
   
   Lietuvos Aukšciausiasis Teismas (Λιθουανία)
   
      Διάδικοι στην υπόθεση της κύριας δίκης
   
   
      Αναιρεσείουσα: Kirin Amgen, Inc.
   
      Αναιρεσίβλητο: Lietuvos Respublikos valstybinis patentų biuras
   
      Προδικαστικά ερωτήματα
   
   
               1)
            
            
               Πρέπει να νοηθεί για τη Λιθουανία η ημερομηνία περί της οποίας γίνεται λόγος στο άρθρο 19, παράγραφος 2, του κανονισμού 1768/92, από την οποία ο κανονισμός αυτός αρχίζει να ισχύει, ως η ημερομηνία εντάξεως της χώρας αυτής στην Ευρωπαϊκή Ένωση;
            
         
               2)
            
            
               Αν η απάντηση στο πρώτο ερώτημα είναι καταφατική, ποια είναι η σχέση μεταξύ του άρθρου 19 και του άρθρου 7 του κανονισμού 1768/92 για τον υπολογισμό της σχετικής εξάμηνης προθεσμίας και ποιο από τα άρθρα αυτά πρέπει να έχει εφαρμογή;
            
         
               3)
            
            
               Άρχισε να ισχύει άνευ ετέρου εντός της Δημοκρατίας της Λιθουανίας κάθε άδεια κυκλοφορίας προϊόντος στην αγορά της Ευρωπαϊκής Κοινότητας από την ημερομηνία εντάξεως της χώρας αυτής στην Ευρωπαϊκή Ένωση;
            
         
               4)
            
            
               Αν η απάντηση στο τρίτο ερώτημα είναι καταφατική, μπορεί να εξομοιωθεί προς χορήγηση αδείας η έναρξη της ισχύος της αδείας κυκλοφορίας για τους σκοπούς εφαρμογής του άρθρου 3, στοιχείο β', του κανονισμού 1768/92;